  ИА «Удмуртия» Майя Бывальцева 24-тӥ оштолэзе Быдӟымнуналэ Ижкарысь Архангел Михаиллы сӥзем соборе Иерусалимысь Дэлето тылэз ваёзы. Праздниклы сӥзем ӝыт всяськон 14 часын кутскоз. Со сярысь соборлэн нимлыко сайтаз ивортӥзы. Дэлето тыл быдэс христиан дуннелэн святыняез. Котькуд ар Быдӟымнунал азьын Иерусалимысь храмын нимысьтыз вӧсяськон ортче. Дэлето тылэз Кувуклиысь (Иисус Христосэз ватэм интыын сылӥсь часовняысь) потто но оскисьёслы сёто. Дун-чылкыт интыысь поттэм тыл Христослэсь улӟемзэ но ӟеч иворлэсь быдэс дуннее вӧлмемзэ возьматэ. Тодэ вайытом, Александр Невскийлы сӥзем собор бордысь Николай Чудотворецлы сӥзем черкын праздниклы сӥзем удмурт кылын служба 23-тӥ оштолэзе 22 часын кутскоз но ӵукнаозь мыноз. Нош кылем арняе отын тупаса улон понна, ожгарчиосмес, калыкмес утьыны куронэн вӧсяськон ортчиз.  Тегъёс: Удмуртия Ижкар вӧсьлык черк Быдӟымнунал праздникъёс  